**Landfalløya kapell** ligger i Drammen kommune i Viken fylke og er bygget i 1878.

Bygningen eies siden mars 2016 av Muhammad Usman Usman. Det er forventet at det tidligere kapellet vil bli tatt i bruk av Al Ghazali Senter, et senter for islamsk lære og kultur og moske.

Historikk
---------

Som kapell var bygningen en del av Den norske kirke og hørte til Drammen prosti i Tunsberg bispedømme. 

Kapellet er bygd i tømmer og har 120 plasser. Det ble innviet i 1902. 

Brukseier Hallgrim E. Evjen skjenket i 1878 tomt til forsamlingshuset, som gave til beboerne i området.

Med innsamlede midler og gaver fra Drammens Sparebank sto Landfaldøen Forsamlingshus ferdig til innvielse 11. desember 1878. Innvielsen ble foretatt av prost Koren. Huset fikk senere navnet: Landfaldøen Bedehus. I den første tiden ble det holdt bibelforelesninger og oppbyggelige møter i huset, foruten søndagsskole. Søndagsskolen viste seg å vokse så fort at den ikke hadde plass nok i de to små rommene den var tiltenkt, men måtte flytte inn i storsalen. Den talte ca. 200 barn i 1885. Huset ble også benyttet som privat barneskole da det var lang vei å gå for de minste til almueskolen.[] Brukseier Evjen bidro med midler når det var behov og han hadde sin faste plass i «Bestyrelsen» fram til sin død i 1917. Prestene i Bragernes var positive til aktiviteten på Landfalløya da de lenge hadde sett behovet for et gudshus der oppe i utkanten av byen.[]

Landfaldøen Bedehus ble benyttet til faste bibellesninger med prester fra Bragernes. I 1903 ble Bedehuset innviet til kapell og kirkelige handlinger: høymesse, dåp, konfirmasjon, bryllup og begravelser. Kirketårn ble bygget i 1933 – tegnet av byarkitekt Bugge. Det ble foretatt en innsamling til kirkeklokker og året etter ble det høytidlig innvielse av klokkene. Gjennom alle tider har kapellet blitt vedlikeholdt og utbedret. Kirkerommet ble malt i sine opprinnelige farger i forbindelse med 100 års jubileet i 1978. Arbeidet ble utført i samarbeid med Riksantikvaren.

Altertavlen «Kristus og disiplene i Emmaus» er en kopi av alterbildet fra den gamle Bragernes kirke. Alterbildet ble flyttet til Landfalløya Kapell fra Betania kapell på Brakerøya som ble revet i 1974. En byste av Hans Nilsen Hauge og en kopi av Thorvaldsens kjente Kristus-statue pryder kirkerommet. Virksomheten i Landfalløya kapell har en lang tradisjon. Da huset ble innviet i 1878 var navnet Landfaldøen Forsamlingshus. Huset ble noen år senere kalt Landfaldøen Bedehus. «Bedehuset» ble et selvfølgelig møtested, hverdag og helligdag, for befolkningen, fra Landfalløya, Øren, Åssiden og Muusøya. En rekke foreninger, som i de senere år er oppløst, avholdt sine møter her bl.a.: Sjømannsforening og kvinneforening.

I flere tiår ble det avholdt gudstjenester i kapellet, to ganger i måneden, senere også foredrag, konserter og gjesteandakter.

Stiftelsen Landfalløen Kapell overtok bygget i 2002, men i mai 2015 ble det klart at stiftelsen var tom for penger og det lyktes ikke å finne interessenter til å drive videre. Derfor ble bygget 16. mars 2016 solgt for 3,2 millioner kroner, og den 10. mars 2016 ble kapellet formelt avvigslet.

Referanser
----------

1. ↑  «Åpnet Islamsk Senter - Drammens Tidende». *www.facebook.com*. Besøkt 9. mai 2016.
2. 1 2 3 4 5 6 7 8  Schandy, F.H. (1987). «Bedehuset på Landfalløya». *Drammens bydelshistorier*. Norge: Schandy. s. 178–179. ISBN 8299148200. «Allerede 11. desember samme år sto huset ferdig til innvielse. Den ble foretatt av Bragernes-prosten K.D. Koren»
3. ↑  Rasmussen, Alf Henry (1993). «Tunsberg bispedømme». *Våre kirker*. Norge: Vanebo. s. 539. ISBN 8275270227. «Altertavle: "Emmausvandrerne", kopi av Martin Rørbyes maleri.»
4. ↑  «Vil selge kapellet». *www.dt.no*. 12. mai 2015. Besøkt 9. mai 2016.
5. ↑  «Landfalløya 102, Drammen». *Bolig.ai*. Besøkt 13. januar 2022.
6. ↑  «Solgt til oslopar - fremtiden.no». *www.dagsavisenfremtiden.no*. Arkivert fra originalen 12. mai 2016. Besøkt 9. mai 2016.

Eksterne lenker
---------------

* (no) «Landfalløya kapell». *Kulturminnesøk*. Riksantikvaren – Direktoratet for kulturminneforvaltning.

| * v
* d
* r
Kirkearkitektur |
| --- |
| Kirkebygningen | 
* Apside
* Arkade
* Galleri
* Kapittelhus
* Kirkeskip
* Klerestorium
* Kor
* Krypt
* Kryss
* Narthex
* Oktogon
* Omgang
* Sakristi
* Sideskip
* Skrudhus
* Transept
* Travé
* Triforium
* Våpenhus

 |  |
| Monumenttyper | 
* Arbeidskirke
* Basilika
* Dåpskapell
* Kapell
* Katedral
* Kirke
* Kloster
* Korskirke
* Hallkirke
* Langkirke
* Sentralkirke
* Småkirke

 |
| Bygningsdetaljer | 
* Arkivolt
* Bue
* Hvelv
* Kapitél
* Kuppel
* Portal
* Rotunde
* Strebebue
* Stuke
* Støpul
* Søyle
* Takstol
* Takrytter
* Tårn

 |
| Dekorasjon | 
* Freskomaleri
* Glassmaleri
* Ikon
* Innvielseskors
* Kalkmaleri
* Kors
* Krusifiks
* Rosemaling
* Rosevindu
* Skulptur
* Tympanon
* Vannkaster

 |
| Inventar | 
* Alter
* Alterfrontal
* Alterskap
* Altertavle
* Baldakin
* Ciborium
* Døpefat
* Døpefont
* Epitafium
* Ikonostasis
* Kirkeorgel
* Korstol
* Misericordia
* Prekestol
* Sakrarium
* Sedilia
* Tabernakel
* Triptyk
* Votivskip

 |
| Perioder | 
* Tidlig kristen
* Bysantinsk
* Romansk
* Gotikk
* Renessanse
* Barokk
* Rokokko
* Klassisisme
* Historisme
* Nygotikk
* Dragestil
* Sveitserstil
* Jugendstil
* Funksjonalisme
* Modernisme
* Postmodernisme

 |
| Kirker i Norge | 
* Liste over kirker
* Katolske klostre
* Korskirker
* Middelalderkirker i stein (liste)
* Oktogonale kirker
* Stavkirke (liste)

 |


|  |  |
| --- | --- |
| Oppslagsverk/autoritetsdata | Drammen byleksikon **·** GeoNames **·** Riksantikvaren kulturminne **·** Sentralt stedsnavnregister
 |